Петър Андасаров
Първи сняг

chitanka.info

Колко ли нощи снегът е вървял.

ето го вече до прага ни спрял!

В утрото бяло заглеждаш се ти —

сняг ослепително силно блести.

Сякаш светът е огромен бял лист,

той на земята полегнал е чист.

И ти се струва — децата вървят,

буквички ситни по него редят…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.